# gThumb τεκμηρίωση (οδηγός χρήσης) V2.10.10

2001
2002
2003
2004
2006
Paolo Bacchilega
2009
Στέργιος Προσινικλής (steriosprosiniklis@gmail.com)
Έργο τεκμηρίωσης GNOME

Δίνεται άδεια για αντιγραφή, διανομή και/ή τροποποίηση του εγγράφου υπό τους όρους της Ελεύθερης Άδειας Τεκμηρίωσης GNU (GFDL), Έκδοση 1.1 ή μεταγενέστερη εκδιδόμενη από το Ίδρυμα Ελεύθερου Λογισμικού χωρίς Σταθερά Εδάφια, χωρίς Εξώφυλλα Κειμένου και χωρίς Οπισθόφυλλα Κειμένου. Μπορείτε να βρείτε ένα αντίγραφο της GFDL σε αυτόν τον σύνδεσμο ή στο αρχείο COPYING-DOCS που διανεμήθηκε με αυτόν τον οδηγό.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλά από τα ονόματα που χρησιμοποιούνται από εταιρίες για να ξεχωρίσουν τα προϊόντα και τις υπηρεσίες είναι σήματα κατατεθέντα. Όπου αυτά τα ονόματα εμφανίζονται στην τεκμηρίωση GNOME και τα μέλη της ομάδας τεκμηρίωσης GNOME έχουν γνώση αυτών, τότε αυτά αναγράφονται με κεφαλαίους χαρακτήρες ή με αρχικούς κεφαλαίους χαρακτήρες.

ΤΟ ΕΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΑΔΕΙΑΣ GNU FREE DOCUMENTATION ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΣΗΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

Paolo
Bacchilega

     paolo.bacchilega@libero.it

Alexander
Kirillov
Έργο τεκμηρίωσης GNOME

     kirillov@math.sunysb.edu

2.10.10
Οκτώβριος 2006

Paolo Bacchilega

Έργο τεκμηρίωσης GNOME

Αυτός ο οδηγός χρήσης περιγράφει την έκδοση 2.10.10 του gThumb

Το gThumb είναι εφαρμογή περιήγησης και προβολής εικόνων για το περιβάλλον GNOME

## Εισαγωγή

Το gThumb είναι μία εφαρμογή προβολής εικόνων και περιήγησης γραμμένη για το περιβάλλον GNOME. Επιτρέπει την έρευνα στον σκληρό δίσκο προβάλλοντας μικρογραφίες αρχείων εικόνας και μεμονωμένες εικόνες πολλών διαφορετικών μορφών.

Οι συνηθέστερες μορφές είναι JPEG και GIF. Η μορφή JPEG είναι κατάλληλη για εικόνες μεσαίου και μεγάλου μεγέθους επειδή, αν και χρησιμοποιεί υψηλό επίπεδο συμπίεσης, επιτυγχάνει αποτέλεσμα καλής ποιότητας. Η μορφή GIF χρησιμοποιείται σε ιστοσελίδες για την προβολή μικρών κινούμενων ή σταθερών εικόνων. Μία άλλη σημαντική μορφή είναι η PNG, πολύ συνηθισμένη σε συστήματα UNIX, θεωρείται δε κατάλληλη για αντικατάσταση της GIF.

Το gThumb υποστηρίζει όλες τις παραπάνω μορφές και πολλές άλλες, επίσης προβάλλει κινούμενες εικόνες GIF.

Το gThumb σας επιτρέπει πέρα από το να προβάλλετε αρχεία εικόνων, να προσθέσετε σχόλια σε εικόνες, να τις οργανώσετε σε καταλόγους, να τις τυπώσετε, να τις προβάλλετε συνεχόμενα σαν διαφάνειες, (slideshow), να τις ορίσετε σαν παρασκήνιο της επιφάνειας εργασίας και πολλά άλλα.

## Ξεκινώντας

Αυτή η ενότητα εξηγεί πως ξεκινάμε με το gThumb και περιγράφει το αρχικό παράθυρο.

### Εκκίνηση του gThumb

Μπορείτε να ξεκινήσετε το gThumb με τους παρακάτω τρόπους:

Μενού Εφαρμογές

  Επιλέξτε Γραφικά Προβολή εικόνων gThumb.

Γραμμή εντολών

  Πληκτρολογήστε `gthump` και πατήστε Επιστροφή(Enter).

Αν εκκινήσετε το gThumb από την γραμμή εντολών μπορείτε να ορίσετε τις παρακάτω επιλογές:

Εντολή | Επεξήγηση
--- | ---
`gthumb φάκελος` | Έναρξη του gThumb στον επιλεγμένο φάκελο
`gthumb όνομα.jpg` | Προβολή εικόνας `όνομα.jpg`.
`gthumb *.jpg` | Προβολή όλων των εικόνων με μορφή `.jpg`.

### Έναρξη του gThumb

Στην έναρξη του gThumb εμφανίζεται το αρχικό παράθυρο:

#### Αρχικό παράθυρο

Αρχικό παράθυρο Το αρχικό παράθυρο του gThumb περιέχει:

Γραμμή μενού

  Οι εργαλειοθήκες (αναδυόμενα μενού) στην γραμμή μενού περιέχουν όλες τις εντολές που μπορείτε να χρησιμοποιήσετε στο gThumb

Γραμμή εργαλείων

  Η γραμμή εργαλείων περιέχει μερικές από τις εντολές στις οποίες μπορείτε να έχετε πρόσβαση από τη γραμμή των μενού.

Γραμμή περιήγησης

  Στην γραμμή περιήγησης βλέπουμε το όνομα του φακέλου που προβάλλουμε.

Λίστα φακέλων

  Δείχνει τους υποφακέλους που περιέχει ο φάκελος που προβάλλουμε.

Λίστα εικόνων

  Δείχνει τις εικόνες που περιέχει ο φάκελος που προβάλλουμε.

Γραμμή κατάστασης

  Στην γραμμή κατάστασης εμφανίζονται:

  1. Συνολικός αριθμός εικόνων στον προβαλλόμενο φάκελο και το συνολικό τους μέγεθος.

  2. Αριθμός επιλεγμένων εικόνων και το μέγεθος τους.

  3. Ιδιότητες της εστιασμένης εικόνας.

## Περιήγηση στους φακέλους

Οι επιλογές του περιηγητή βρίσκονται στην του διαλόγου Προτιμήσεις....

Οι συντομεύσεις πληκτρολογίου για την περιήγηση φακέλων περιγράφονται στο: .

### Για αλλαγή φακέλου

Υπάρχουν δύο τρόποι για την αλλαγή φακέλων:

1. κλικ στο όνομα του φακέλου στην λίστα φακέλων.

2. πληκτρολογήστε το όνομα του φακέλου στο πεδίο καταχώρησης της γραμμής περιήγησης.

Όταν χρησιμοποιείτε την γραμμή περιήγησης με το πλήκτρο TAB συμπληρώνεται αυτόματα το όνομα του φακέλου, έτσι απλοποιείται η εισαγωγή μεγάλων ονομάτων. Με τον συνδυασμό πλήκτρων Ctrl L εστιάζουμε αμέσως στο πεδίο καταχώρησης της γραμμής περιήγησης.

Για να επιστρέψετε στον προηγούμενο φάκελο πιέστε το πλήκτρο Πίσω στην γραμμή εργαλείων.

Άλλες εντολές περιήγησης βρίσκονται στις εργαλειοθήκες Προβολή Μετάβαση της γραμμής μενού.

### Ταξινόμηση εικόνων

Για να ταξινομήσετε εικόνες με διαφορετική σειρά υπάρχει το μενού Ταξινόμηση εικόνων στην εργαλειοθήκη Προβολή της γραμμής μενού, ο συνδυασμός πλήκτρων Ctrl R επαναφορτώνει τον τρέχοντα φάκελο, το πλήκτρο Τ κρύβει και επαναφέρει τις μικρογραφίες στην λίστα εικόνων.

### Για να προσθέσετε ένα φάκελο στους σελιδοδείκτες

Μπορείτε να προσθέσετε στους σελιδοδείκτες φακέλους που χρησιμοποιείτε συχνά για να έχετε γρήγορη πρόσβαση. Απλά πηγαίνετε στον φάκελο που θέλετε να προσθέσετε και πατήστε τον συνδυασμό Ctrl D ή χρησιμοποιήστε την εντολή Σελιδοδείκτες Προσθήκη Σελιδοδείκτη. Για να αφαιρέσετε ή να τροποποιήσετε τους σελιδοδείκτες χρησιμοποιήστε την εντολή Σελιδοδείκτες Επεξεργασία Σελιδοδεικτών.

## Εργασία με φακέλους

Το gThumb έχει την δυνατότητα να διαχειρίζεται φακέλους.

### ΠΡΟΣΟΧΗ

Συνιστάται η μεταφορά και η αντιγραφή φακέλων που περιέχουν εικόνες με το gThumb. Με αυτόν τον τρόπο θα διατηρηθούν τα σχόλια που έχετε προσθέσει. Αν δεν χρησιμοποιήσετε το gThumb και χρησιμοποιήσετε τον διαχειριστή αρχείων ή άλλη εφαρμογή θα χάσετε τα σχόλια σας.

### Δημιουργία φακέλου

Για την δημιουργία νέου φακέλου, εκτελέστε τις παρακάτω ενέργειες:

1. Πηγαίνετε στον φάκελο που θέλετε να περιέχει αυτόν που θα δημιουργήσετε.

2. Επιλέξτε Αρχείο Νέος Φάκελος.... για να προβάλετε τον διάλογο Δημιουργία νέου φακέλου.

3. Εισάγετε το όνομα του νέου φακέλου.

4. Με αριστερό κλικ στο πλήκτρο Δημιουργία, το gThumb θα δημιουργήσει έναν νέο φάκελο.

### Για να ανοίξετε έναν φάκελο

Για να ανοίξετε έναν φάκελο με τον διαχειριστή αρχείων, εκτελέστε τις παρακάτω ενέργειες:

1. Πηγαίνετε στον φάκελο που θέλετε ν' ανοίξετε.

2. Επιλέξτε Αρχείο Φάκελος Άνοιγμα με τον διαχειριστή αρχείων. Το gThumb θα ανοίξει τον φάκελο με τον διαχειριστή αρχείων.

### Μετονομασία φακέλου

Για να μετονομάσετε έναν φάκελο, εκτελέστε τις παρακάτω ενέργειες:

1. Πηγαίνετε στον φάκελο που θέλετε να μετονομάσετε.

2. Επιλέξτε Αρχείο Φάκελος Μετονομασία.... για να προβάλετε τον διάλογο Μετονομασία Φακέλου.

3. Εισάγετε το όνομα του νέου φακέλου.

4. Με αριστερό κλικ στο πλήκτρο Μετονομασία, το gThumb θα μετονομάσει τον φάκελο.

### Διαγραφή φακέλου

Για να διαγράψετε έναν φάκελο, εκτελέστε τις παρακάτω ενέργειες:

1. Πηγαίνετε στον φάκελο που θέλετε να διαγράψετε.

2. Επιλέξτε Αρχείο Φάκελος Μετακίνηση στα Απορρίμματα. Το gThumb θα μετακινήσει τον φάκελο στα απορρίμματα.

### Αντιγραφή φακέλου

Για να αντιγράψετε έναν φάκελο σε διαφορετική τοποθεσία, εκτελέστε τις παρακάτω ενέργειες:

1. Πηγαίνετε στον φάκελο που θέλετε να αντιγράψετε.

2. Επιλέξτε Αρχείο Φάκελος Αντιγραφή.... για να προβάλετε τον διάλογο Αντιγραφή φακέλου.

3. Ο διάλογος Αντιγραφή φακέλου σας επιτρέπει να επιλέξετε τον φάκελο προορισμού. Πληκτρολογήστε το όνομα του φακέλου στο πεδίο καταχώρησης Τοποθεσία, ή πιέστε το πλήκτρο Περιήγηση για να επιλέξετε έναν φάκελο από τον δίσκο σας. Η λίστα Recents-Πρόσφατα περιέχει τους πρόσφατα προσδιορισμένους φακέλους προορισμού, ενώ η λίστα Σελιδοδείκτες περιέχει τους φακέλους για τους οποίους έχετε ορίσει σελιδοδείκτες. Με αριστερό κλικ σε οποιοδήποτε φάκελο από αυτές τις λίστες εισάγετε το όνομα του φακέλου στο πεδίο καταχώρησης Τοποθεσία.

4. Με αριστερό κλικ στο πλήκτρο Εντάξει, το gThumb θα αντιγράψει τον φάκελο στον φάκελο προορισμού.

### Μετακίνηση φακέλου

Για να μετακινήσετε έναν φάκελο σε διαφορετική τοποθεσία, εκτελέστε τις παρακάτω ενέργειες:

1. Πηγαίνετε στον φάκελο που θέλετε να μετακινήσετε.

2. Επιλέξτε Αρχείο Φάκελος Μετακίνηση.... για να προβάλετε τον διάλογο Επιλέξτε φάκελο προορισμού.

3. Ο διάλογος Επιλέξτε φάκελο προορισμού σας επιτρέπει να επιλέξετε τον φάκελο προορισμού. Πληκτρολογήστε το όνομα του φακέλου στο πεδίο καταχώρησης Τοποθεσία, ή πιέστε το πλήκτρο Περιήγηση για να επιλέξετε έναν φάκελο από τον δίσκο σας. Η λίστα Recents-Πρόσφατα περιέχει τους πρόσφατα προσδιορισμένους φακέλους προορισμού, ενώ η λίστα Σελιδοδείκτες περιέχει τους φακέλους για τους οποίους έχετε ορίσει σελιδοδείκτες. Με αριστερό κλικ σε οποιοδήποτε φάκελο από αυτές τις λίστες μπορείτε να εισάγετε το όνομα του φακέλου στο πεδίο καταχώρησης Τοποθεσία.

4. Με αριστερό κλικ στο πλήκτρο Εντάξει, το gThumb θα μετακινήσει τον φάκελο στον φάκελο προορισμού.

## Προβάλλοντας εικόνες

Οι συντομεύσεις πληκτρολογίου για την προβολή εικόνων περιγράφονται στο: .

### Για να προβάλετε μια εικόνα

Για να προβάλετε μια εικόνα πιέστε στην μικρογραφία της και θα προβληθεί στην περιοχή προβολής. Αν η εικόνα δεν ταιριάζει στην περιοχή προβολής μπορείτε να δώσετε περισσότερο χώρο στην προβολή της ελαχιστοποιώντας τον περιηγητή, αυτό επιτυγχάνεται με διπλό κλικ στην μικρογραφία της ή πατώντας το πλήκτρο Επιστροφή(Enter), Πατώντας ξανά ο περιηγητής θα επανεμφανιστεί. Ένας άλλος τρόπος προβολής μεγάλων εικόνων είναι σε λειτουργία πλήρους οθόνης, πληκτρολογήστε F για την ενεργοποίηση της.

Χειρισμοί με το ποντίκι :

Κρατώντας πατημένο το αριστερό πλήκτρο και μετακινώντας το ποντίκι | μετακίνηση εικόνας.
Αριστερό κλικ ποντικιού | Εμφάνιση επόμενης εικόνας.
Μεσαίο κλικ ποντικιού | Εμφάνιση προηγούμενης εικόνας.
Δεξί κλικ ποντικιού | Άμεση εμφάνιση του μενού εικόνας.

Άλλος τρόπος μετακίνησης της εικόνας είναι το πλήκτρο πλοήγησης : που εμφανίζεται στην δεξιά κάτω γωνία της περιοχής προβολής όταν οι εικόνες δεν ταιριάζουν στο παράθυρο. Κρατώντας πατημένο αυτό το πλήκτρο θα εμφανιστεί η προεπισκόπηση της εικόνας. Μετακινώντας το ποντίκι μπορείτε να μετακινήσετε την εικόνα στην επιθυμητή θέση.

### Προβολή ιδιοτήτων εικόνας

Για να προβάλετε τις ιδιότητες μίας εικόνας, εκτελέστε τις παρακάτω ενέργειες:

1. Επιλέξτε την εικόνα.

2. Επιλέξτε Αρχείο Ιδιότητες. Το gThumb θα εμφανίσει τον διάλογο Ιδιότητες.

### Προβολή δεδομένων EXIF μίας εικόνας

Για να προβάλετε τα δεδομένα exif που έχουν προσαρτηθεί σε μία εικόνα, χρησιμοποιείστε την επιλογή Ιδιότητες στην ή εκτελέστε τις παρακάτω ενέργειες:

1. Επιλέξτε την εικόνα.

2. Προβάλλετε την εικόνα πατώντας Επιστροφή ή με διπλό κλικ πάνω της.

3. Επιλέξτε Προβολή Εμφάνιση/Απόκρυψη Ιδιότητες ή πατήστε Ι. Το gThumb θα εμφανίσει τα δεδομένα EXIF.

## Επεξεργασία εικόνων

### Τροποποίηση εικόνας

Η τρέχουσα εικόνα μπορεί να αλλαχθεί με πολλούς τρόπους. Οι εντολές που χρησιμοποιούμε για να τροποποιήσουμε μία εικόνα βρίσκονται στην εργαλειοθήκη Εικόνα της γραμμής μενού.

Ενίσχυση | Βελτιώνει την εικόνα ρυθμίζοντας τα επίπεδα χρώματος.
Αλλαγή μεγέθους... | Αυξομείωση μεγέθους εικόνας σε διαστάσεις που καθορίζουμε.
Αποκοπή... | Κοπή της εικόνας σε διαστάσεις που καθορίζουμε.
Μετασχηματισμός Περιστροφή δεξιά | Περιστροφή εικόνας κατά 90 μοίρες δεξιόστροφα.
Μετασχηματισμός Περιστροφή αριστερά | Περιστροφή εικόνας κατά 90 μοίρες αριστερόστροφα.
Μετασχηματισμός Αναστροφή | Δημιουργεί είδωλο αντανακλώντας την εικόνα κάθετα (σαν σ' εναν καθρέπτη που βρίσκεται κατακόρυφα πάνω απο το κεφάλι μας).
Μετασχηματισμός Καθρέπτης | Δημιουργεί είδωλο αντανακλώντας την εικόνα οριζόντια (όπως σ' έναν καθρέπτη που βρίσκεται μπροστά μας).
Αφαίρεση κορεσμού | Προβολή εικόνας σε ασπρόμαυρο.
Αρνητικό | Προβολή του αρνητικού της εικόνας.
Ισορροπία χρώματος.... | Ρύθμιση της ισορροπίας χρώματος.
Απόχρωση-Κορεσμός... | Ρύθμιση της απόχρωσης, φωτεινότητας και του κορεσμού της εικόνας.
Αφαίρεση φαινομένου κόκκινων ματιών | Αφαίρεση φαινομένου κόκκινων ματιών που προκαλούν τα φλας. Βλέπε για περισσότερες πληροφορίες.
Φωτεινότητα-Αντίθεση... | Ρύθμιση της φωτεινότητας και της αντίθεσης της εικόνας.
Δημιουργία πόστερ | Μείωση του αριθμού χρωμάτων.
Αυτόματο Ιστόγραμμα ισοστάθμισης | Βελτίωση της εικόνας ισοσταθμίζοντας το ιστόγραμμα της.
Αυτόματο Ομαλοποίηση | Αυτόματη ομαλοποίηση της αντίθεσης.
Αυτόματο Επέκταση της αντίθεσης | Αυτόματη επέκταση της αντίθεσης.

Όταν μία εικόνα έχει τροποποιηθεί η ετικέτα "[τροποποιήθηκε]" προβάλλεται δίπλα στο όνομα του αρχείου της.

#### ΣΗΜΕΙΩΣΗ

Παρακαλώ σημειώστε ότι αυτές οι τροποποιήσεις δεν αλλάζουν το αρχείο εικόνας. Αν θέλετε να προβάλετε την αρχική εικόνα πατήστε κλικ στην μικρογραφία της ή χρησιμοποιήστε την επιλογή Αρχείο Επαναφορά.

Μπορείτε να αποθηκεύσετε τις τροποποιημένες εικόνες, βλέπε για περισσότερες πληροφορίες.

#### Αφαίρεση φαινομένου κόκκινων ματιών

Πολλές φθηνές φωτογραφικές μηχανές έχουν το φλας πολύ κοντά στον φακό. Σαν αποτέλεσμα,το φως από το φλας μπορεί να ανακλαστεί μερικώς από τον αμφιβληστροειδή του θέματος που φωτογραφίζουμε, στον φακό. Έτσι δημιουργείται το φαινόμενο των "κόκκινων ματιών".

Το gThumb παρέχει ένα εργαλείο για την απομάκρυνση αυτού του ανεπιθύμητου αποτελέσματος. Όταν προβάλλετε μία εικόνα με κόκκινα μάτια, επιλέξτε Εικόνα Αφαίρεση κόκκινων ματιών.... Ένα νέο παράθυρο θα εμφανιστεί. Μετακινήστε τον δείκτη του ποντικιού στην περιοχή των κόκκινων ματιών και κάντε κλικ πάνω της ή κοντά της. Αυτό συνήθως αρκεί για να αφαιρεθεί η κόκκινη περιοχή και να αντικατασταθεί με μια πιο σκούρη. Αν δεν είστε ικανοποιημένοι με το αποτέλεσμα, απλά πατήστε Αναίρεση για να αναιρέσετε την προηγούμενη αλλαγή (ή αλλαγές). (Πατώντας Ακύρωση θα ακυρωθούν όλες οι αλλαγές και θα κλείσει το παράθυρο.) Μόλις επιτύχετε το αποτέλεσμα που επιδιώκετε, μπορείτε να επαναλάβετε την διαδικασία και σε άλλα σημεία της εικόνας, ή πατήστε Αποθήκευση ή Εφαρμογή για να κλείσετε το παράθυρο.

Αν πατήσετε Εφαρμογή, η εικόνα πρέπει να αποθηκευθεί ξανά με τον συνηθισμένο τρόπο μετά την χρήση της επιλογής Εικόνα Αφαίρεση κόκκινων ματιών.... Βλέπε γιαπερισσότερες πληροφορίες.

Τα πλήκτρα Μεγέθυνση Σμίκρυνση Πραγματικό μέγεθος και Προσαρμογή παρέχονται για να σας επιτρέψουν να περιηγηθείτε στις περιοχές που θέλετε. Ο τροχός του ποντικιού μπορεί επίσης να χρησιμοποιηθεί για μεγέθυνση, σμίκρυνση της εικόνας.

### Αποθήκευση εικόνας

Για να αποθηκεύσετε μία εικόνα, εκτελέστε τις παρακάτω ενέργειες:

1. Προβολή της εικόνας.

2. Τροποποιήστε την εικόνα (περιγράφεται στον ). Φυσικά αυτή η ενέργεια είναι προαιρετική.

3. Επιλέξτε Αρχείο Αποθήκευση ως....

4. Επιλέξτε όνομα αρχείου και πατήστε Αποθήκευση.

5. Το gThumb προβάλλει τον διάλογο μορφοποίησης εικόνας από τον οποίο μπορείτε να επιλέξετε τύπο μορφής για το συγκεκριμένο αρχείο. Όταν τελειώσετε με τις επιλογές πατήστε Μετατροπή. Το gThumb θα αποθηκεύσει την εικόνα.

### Για να ανοίξετε μία σειρά εικόνων με κάποιο άλλο πρόγραμμα

Για να ανοίξετε μία σειρά εικόνων με κάποιο άλλο πρόγραμμα, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο όπου βρίσκονται οι εικόνες.

2. Επιλέξτε τις εικόνες και πατήστε Αρχείο Άνοιγμα με... για να εμφανισθεί ο διάλογοςΆνοιγμα εικόνων.

3. Επιλέξτε μία εφαρμογή από την λίστα Διαθέσιμες εφαρμογές, ή από την λίστα Πρόσφατες εφαρμογές, ή πληκτρολογήστε μία εντολή στο πεδίο καταχώρησης Εφαρμογή.

4. Με αριστερό κλικ στο πλήκτρο Άνοιγμα, το gThumb θα ανοίξει τις εικόνες.

### Μετονομασία εικόνας

Για να μετονομάσετε ένα αρχείο εικόνας, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο που βρίσκεται η εικόνα.

2. Επιλέξτε την εικόνα και πατήστε Επεξεργασία Μετονομασία....

3. Εισάγετε το νέο όνομα του αρχείου και πατήστε Μετονομασία. Το gThumb θα μετονομάσει το αρχείο.

### Για να διαγράψετε μία σειρά εικόνων

Για να διαγράψετε μία σειρά εικόνων, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο όπου βρίσκονται οι εικόνες.

2. Επιλέξτε τις εικόνες και πατήστε Επεξεργασία Μετακίνηση στα απορρίμματα. Το gThumb διαγράφει τις εικόνες μεταφέροντας τις στα απορρίμματα.

### Για να αντιγράψετε μία σειρά εικόνων

Για να αντιγράψετε μία σειρά εικόνων, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο όπου βρίσκονται οι εικόνες.

2. Επιλέξτε τις εικόνες και πατήστε Επεξεργασία Αντιγραφή... για να εμφανισθεί ο διάλογοςΕπιλέξτε φάκελο προορισμού.

3. Επιλέξτε έναν φάκελο από την λίστα Recents/Πρόσφατα ή από την λίστα Σελιδοδείκτες, ή πληκτρολογήστε το όνομα του φακέλου στο πεδίο καταχώρησης Τοποθεσία.

4. Με αριστερό κλικ στο πλήκτρο Εντάξει, το gThumb θα αντιγράψει τις εικόνες.

### Για να μετακινήσετε μία σειρά εικόνων

Για να μετακινήσετε μία σειρά εικόνων, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο όπου βρίσκονται οι εικόνες.

2. Επιλέξτε τις εικόνες και πατήστε Επεξεργασία Μετακίνηση... για να εμφανισθεί ο διάλογος Επιλέξτε φάκελο προορισμού.

3. Επιλέξτε έναν φάκελο από την λίστα Recents/Πρόσφατα ή από την λίστα Σελιδοδείκτες, ή πληκτρολογήστε το όνομα του φακέλου στο πεδίο καταχώρησης Τοποθεσία.

4. Με αριστερό κλικ στο πλήκτρο Εντάξει, το gThumb θα μετακινήσει τις εικόνες.

### Για να εκτυπώσετε μία σειρά εικόνων

Για να εκτυπώσετε μία σειρά εικόνων, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο όπου βρίσκονται οι εικόνες.

2. Επιλέξτε τις εικόνες και πατήστε Αρχείο Εκτύπωση....

3. Στον διάλογο Εκτύπωση υπάρχουν δύο επιλογές: Διάταξη και Λεπτομέρειες χαρτιού.

   Από την επιλογή Διάταξη μπορείτε να

   - Επιλέξετε τον αριθμό εικόνων ανά σελίδα.

   - Συμπεριλάβετε τα σχόλια εικόνας.

   - Περιστρέψετε την εικόνα με κλικ στην προεπισκόπηση της.

   - Μετακινήσετε την εικόνα κρατώντας πατημένο το αριστερό πλήκτρο του ποντικιού και σύροντας την.

   - Αλλάξετε το μέγεθος της εικόνας.

   - Επαναφέρετε την εικόνα στο κέντρο της σελίδας χρησιμοποιώντας το πλήκτρο Στο κέντρο της σελίδας.

   Από την επιλογή Λεπτομέρειες χαρτιού μπορείτε να

   - Επιλέξετε το μέγεθος χαρτιού.

   - Επιλέξετε τον προσανατολισμό του χαρτιού.

4. Όταν είστε έτοιμοι πατήστε στο πλήκτρο Εκτύπωση. Το gThumb θα εκτυπώσει τις εικόνες.

## Σχόλια

Τα σχόλια είναι πληροφορίες προσαρτημένες στις εικόνες.

### ΠΡΟΣΟΧΗ

Τα σχόλια δεν ενσωματώνονται στα αρχεία εικόνων, αποθηκεύονται χωριστά. Συνεπώς αν μετακινήσετε εικόνες ή φακέλους με άλλα προγράμματα τα σχόλια θα χαθούν.

### ΓΙΑ ΕΜΠΕΙΡΟΥΣ

Τα σχόλια αποθηκεύονται στον υποφάκελο `.comments` στον εκάστοτε φάκελο εικόνων.

### Για να προσθέσετε ένα σχόλιο

Για να προσθέσετε σχόλιο σε εικόνα επιλέξτε την εικόνα και πατήστε Επεξεργασία Σχόλιο... ή πατήστε C.

Τα σχόλια αποτελούνται από διάφορα τμήματα :

- Σχόλιο: ελεύθερο κείμενο περιγραφής της εικόνας.

- Τοποθεσία: Ο τόπος που αναπαριστά η εικόνα.

- Ημερομηνία: Ημερομηνία.λήψης.

Τα σχόλια προβάλλονται στην λίστα εικόνων με πλάγια γραμματοσειρά πάνω από το όνομα του αρχείου της εικόνας. Αν το σχόλιο είναι μεγάλο το σύμβολο "[..]" επισυνάπτεται στο προβαλλόμενο μέρος του σχολίου για να σας υπενθυμίσει ότι το σχόλιο δεν είναι πλήρως ορατό, για να δείτε όλο το σχόλιο χρησιμοποιήστε τον διάλογο ιδιότητες που μπορείτε να προβάλετε επιλέγοντας την εντολή Αρχείο Ιδιότητες ή πληκτρολογώντας Ι.

#### Σχόλιο εικόνας

Σχόλιο εικόνας

#### Για να προσθέσετε σχόλιο σε πολλές εικόνες

Για να προσθέσετε ένα σχόλιο σε πολλές εικόνες, επιλέξτε τις εικόνες και πατήστε Επεξεργασία Σχόλιο... ή πληκτρολογήστε C.

Ο διάλογος Σχόλιο θα συμπληρώσει τα πεδία που έχουν την ίδια τιμή για όλες τις εικόνες αφήνοντας άδεια τα υπόλοιπα.

Μπορείτε να ενεργοποιήσετε την επιλογή Αποθήκευση μόνο των πεδίων που τροποποιήθηκαν (που είναι ενεργοποιημένη εξ' ορισμού) για να αλλάξετε ένα ή περισσότερα πεδία πολλών σχολίων αφήνοντας όλα τα άλλα αμετάβλητα.

### Για να αφαιρέσετε σχόλια

Για να αφαιρέσετε σχόλια, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο όπου βρίσκονται οι εικόνες.

2. Επιλέξτε τις εικόνες και πατήστε Επεξεργασία Αφαίρεση σχολίου. Το gThumb θα αφαιρέσει τα σχόλια.

### Για να προβάλετε το σχόλιο μίας εικόνας

Για να προβάλετε ένα σχόλιο, χρησιμοποιήστε τον διάλογο Ιδιότητες στην ή εκτελέστε τις παρακάτω ενέργειες:

1. Επιλέξτε την εικόνα.

2. Προβάλλετε την εικόνα πατώντας Επιστροφή ή με διπλό κλικ πάνω της.

3. Πληκτρολογήστε Ι ή επιλέξτε Προβολή Εμφάνιση/Απόκρυψη Ιδιότητες. Το gThumb θα προβάλει το σχόλιο της εικόνας.

## Κατηγορίες

Οι κατηγορίες είναι «λέξεις κλειδιά» που αποδίδονται σε εικόνες και μπορούν να χρησιμοποιηθούν για λεπτομερείς έρευνες όπως περιγράφεται στην .

### ΠΡΟΣΟΧΗ

Οι κατηγορίες δεν είναι ενσωματωμένες στα αρχεία εικόνων, αντί αυτού αποθηκεύονται χωριστά. Συνεπώς αν μετακινήσετε εικόνες ή φακέλους με άλλα προγράμματα θα χάσετε τα σχόλια.σας.

### ΓΙΑ ΕΜΠΕΙΡΟΥΣ

Οι κατηγορίες αποθηκεύονται στον υποφάκελο `.comments` του εκάστοτε φακέλου εικόνων στο ίδιο αρχείο όπου έχει αποθηκευθεί και το σχόλιο μίας εικόνας.

### Για την συσχέτιση κατηγοριών με μία σειρά εικόνων

Για να προσθέσετε κατηγορίες σε μία σειρά εικόνων, εκτελέστε τις παρακάτω ενέργειες:

1. Επιλέξτε τις εικόνες και πατήστε Επεξεργασία Κατηγορίες.... Το gThumb θα προβάλει τον διάλογο Κατηγορίες.

2. Επιλέξτε τις κατηγορίες από την λίστα Διαθέσιμες Κατηγορίες. Μπορείτε να δημιουργήσετε νέες κατηγορίες με αριστερό κλικ στο πλήκτρο Νέο και να διαγράψετε κατηγορίες από την λίστα πατώντας το πλήκτρο Διαγραφή.

3. Με αριστερό κλικ στο πλήκτρο Αποθήκευση, το gThumb συσχετίζει τις κατηγορίες με τις εικόνες.

### Για να συσχετίσετε κατηγορίες με έναν φάκελο

Αντί να συσχετίσετε κατηγορίες με μεμονωμένες εικόνες μπορείτε να τις αποδώσετε σε φάκελο, αυτό ισοδυναμεί με το να συσχετίσετε τις κατηγορίες με όλες τις εικόνες που αυτός και όλοι του οι υποφάκελοι περιέχουν.

Για να συσχετίσετε πρόσθετες κατηγορίες με έναν φάκελο, εκτελέστε τις παρακάτω ενέργειες:

1. Πηγαίνετε στον γονικό φάκελο ώστε να προβληθεί το όνομα του φακέλου στην περιοχή προβολής της λίστας φακέλων, με δεξί κλικ στο όνομα του φακέλου επιλέξτε την εντολή Κατηγορίες... εναλλακτικά, πηγαίνετε στον φάκελο και επιλέξτε την εντολή Αρχείο Φάκελος Κατηγορίες.... Σε κάθε περίπτωση το gThumb θα προβάλει τον διάλογο Κατηγορίες.

2. Επιλέξτε τις κατηγορίες από την λίστα Διαθέσιμες Κατηγορίες. Μπορείτε να δημιουργήσετε νέες κατηγορίες με αριστερό κλικ στο πλήκτρο Νέο και να διαγράψετε κατηγορίες από την λίστα πατώντας το πλήκτρο Διαγραφή.

3. Με αριστερό κλικ στο πλήκτρο Εντάξει, το gThumb συσχετίζει τις κατηγορίες με τον φάκελο.

### Για να διαγράψετε κατηγορίες από μία εικόνα ή φάκελο

Για να διαγράψετε κατηγορίες από μία σειρά εικόνων ή από έναν φάκελο εκτελέστε τις ίδιες ενέργειες που περιγράφονται παραπάνω και αποεπιλέξτε τις κατηγορίες που θέλετε ν' αφαιρέσετε, με αριστερό κλικ στο πλήκτρο Εντάξει επιβεβαιώνετε την ενέργεια.

## Κατάλογοι

Οι κατάλογοι σας επιτρέπουν να οργανώσετε εικόνες χωρίς να τις μετακινείτε από φάκελο σε φάκελο, θεωρήστε τους σαν "λίστες αναπαραγωγής" για εικόνες.

Οι κατάλογοι οργανώνονται σε βιβλιοθήκες. Μία βιβλιοθήκη είναι σαν φάκελος που μπορεί να περιέχει καταλόγους και άλλες βιβλιοθήκες.

### ΠΡΟΣΟΧΗ

Οι κατάλογοι δεν ενημερώνονται όταν μετακινείτε εικόνες, αν θέλετε μία πιό ευέλικτη λύση μπορείτε να χρησιμοποιήσετε την έρευνα(Search...) που περιγράφεται στην , οι έρευνες είναι κατάλογοι συνδεδεμένοι με κριτήρια έρευνας, μετά την μετακίνηση εικόνων μπορείτε να επαναλάβετε την έρευνα ώστε να ενημερωθεί ο κατάλογος.

### ΓΙΑ ΕΜΠΕΙΡΟΥΣ

Οι κατάλογοι αποθηκεύονται στον φάκελο `$(HOME)/.gnome2/gthumb/collections`.

### Προβολή της λίστας καταλόγων

Για να προβάλετε την λίστα των καταλόγων, εκτελέστε τις παρακάτω ενέργειες:

1. Πατήστε Alt 2 ή επιλέξτε Προβολή Κατάλογοι.

### Προβολή καταλόγου

Για να προβάλετε τα περιεχόμενα ενός καταλόγου, εκτελέστε τις παρακάτω ενέργειες:

1. Ενεργοποίηση προβολής καταλόγου (περιγράφεται στην ).

2. Επιλέξτε τον κατάλογο με κλικ στο όνομα του.

Αν θέλετε να πάτε στον φάκελο εικόνας, επιλέξτε την και χρησιμοποιήστε την επιλογή Προβολή Μετάβαση Μετάβαση στον φάκελο των εικόνων ή πατήστε Alt End. Το gThumb θα προβάλει τον φάκελο των εικόνων και θα μετακινήσει την λίστα εικόνων ώστε να προβάλει την επιλεγμένη εικόνα.

### Προσθήκη εικόνων σε κατάλογο

Για να προσθέσετε μία σειρά εικόνων σε κατάλογο, εκτελέστε τις παρακάτω ενέργειες:

1. Επιλέξτε τις εικόνες που θέλετε να προσθέσετε στον κατάλογο και πατήστε Επεξεργασία Προσθήκη σε κατάλογο....

2. Επιλογή υπάρχοντος καταλόγου ή δημιουργία ενός νέου.

3. Με αριστερό κλικ στο πλήκτρο Εντάξει, το gThumb προσθέτει τις επιλεγμένες εικόνες στον κατάλογο.

### Αφαίρεση εικόνων από κατάλογο

Για να αφαιρέσετε εικόνες από κατάλογο, εκτελέστε τις παρακάτω ενέργειες:

1. Ενεργοποίηση προβολής καταλόγου (περιγράφεται στην ).

2. Επιλέξτε τον κατάλογο.

3. Επιλέξτε τις εικόνες που θέλετε να διαγράψετε και πατήστε Επεξεργασία Διαγραφή από κατάλογο. Το gThumb θα αφαιρέσει τις εικόνες από τον κατάλογο.

### Δημιουργία καταλόγου

Για να δημιουργήσετε έναν κατάλογο, εκτελέστε τις παρακάτω ενέργειες:

1. Ενεργοποίηση προβολής καταλόγου (περιγράφεται στην ).

2. Επιλέξτε Αρχείο Νέος κατάλογος....

3. Εισάγετε το όνομα του καταλόγου και πατήστε το πλήκτρο Εντάξει. Το gThumb θα δημιουργήσει τον κατάλογο.

### Για να μετονομάσετε, αφαιρέσετε ή μετακινήσετε έναν κατάλογο

Για να μετονομάσετε, αφαιρέσετε ή να μετακινήσετε έναν κατάλογο, εκτελέστε τις παρακάτω ενέργειες:

1. Ενεργοποίηση προβολής καταλόγου (περιγράφεται στην ).

2. Επιλέξτε τον κατάλογο.

3. Επιλέξτε την αντίστοιχη εντολή από την εργαλειοθήκη Αρχείο Κατάλογος, ή χρησιμοποιήστε το αναδυόμενο μενού που μπορεί να προβληθεί με δεξί κλικ στο όνομα του καταλόγου στην λίστα.

### Δημιουργία βιβλιοθήκης καταλόγων

Για να δημιουργήσετε μία βιβλιοθήκη καταλόγων, εκτελέστε τις παρακάτω ενέργειες:

1. Ενεργοποίηση προβολής καταλόγου (περιγράφεται στην ).

2. Επιλέξτε Αρχείο Νέα βιβλιοθήκη....

3. Εισάγετε το όνομα της βιβλιοθήκης και πατήστε το πλήκτρο Εντάξει. Το gThumb θα δημιουργήσει την βιβλιοθήκη.

## Εύρεση εικόνων

### Εύρεση εικόνων

Για να βρείτε εικόνες στον τοπικό σας δίσκο επιλέξτε Επεξεργασία Search...(Εύρεση). Το gThumb θα προβάλει τον διάλογο (Search...)Εύρεση.

#### Για μία απλή αναζήτηση

Από τον διάλογο Search...(Εύρεση) μπορείτε να καθορίσετε ένα όνομα αρχείου ή ένα κριτήριο αναζήτησης στο πεδίο καταχώρησης Όνομα αρχείου.

Παραδείγματα:

Τιμή κριτηρίου | Επεξήγηση
--- | ---
`foo.jpg` | Το gThumb θα ψάξει για εικόνες με όνομα `foo.jpg`
`*.png` | Το gThumb θα ψάξει για εικόνες μορφής `.png`.
`*.gif; *.jpg` | Το gThumb θα ψάξει για εικόνες μορφής `.gif` ή `.jpg`.

Πατήστε το πλήκτρο Αναζήτηση για να ξεκινήσει η έρευνα. Μόλις τελειώσει, θα δείτε την λίστα των εικόνων που ταιριάζουν με το πρότυπο αναζήτησης, αν θέλετε να προβάλετε αυτές τις εικόνες πατήστε το πλήκτρο Προβολή, αν θέλετε να κάνετε νέα έρευνα πατήστε το πλήκτρο Νέα αναζήτηση....

Αν επιλέξετε να προβάλετε τις εικόνες, θα δημιουργηθεί ένας κατάλογος Αποτελέσματα αναζήτησης και θα προβληθεί αυτόματα. Αυτός ο κατάλογος έχει ένα ειδικό εικονίδιο, μεγεθυντικό φακό, επειδή σ' αυτόν τον τύπο καταλόγου είναι δυνατές δύο ακόμη λειτουργίες: Επεξεργασία αναζήτησης... και Επανάληψη αναζήτησης. Αυτές οι λειτουργίες μπορούν να επιλεγούν από την εργαλειοθήκη Αρχείο Κατάλογος, ή από το αναδυόμενο μενού που προβάλλεται με δεξί κλικ στο όνομα του καταλόγου.

Η λειτουργία Επεξεργασία αναζήτησης... σας επιτρέπει να επανεπεξεργαστείτε τα κριτήρια αναζήτησης, ενώ η Επανάληψη αναζήτησης σας επιτρέπει να επανεκκινήσετε την έρευνα, στο τέλος της οποίας μπορείτε ν' αποφασίσετε αν θα αποθηκεύσετε το αποτέλεσμα στον κατάλογο ή όχι.

#### Άλλες επιλογές αναζήτησης

Έναρξη στο

  Ο φάκελος από τον οποίο θα ξεκινήσει η αναζήτηση.

Συμπερίληψη υποφακέλων

  Αναζήτηση και στους υποφακέλους.

Σχόλιο

  Φράσεις που πρέπει να περιέχει το σχόλιο της εικόνας.

  Παραδείγματα:

  Τιμή κριτηρίου | Επεξήγηση
  --- | ---
  `paolo` | Το gThumb θα ψάξει για εικόνες των οποίων το σχόλιο περιέχει "paolo".
  `my birthday` | Το gThumb θα ψάξει για εικόνες των οποίων το σχόλιο περιέχει "paolo".
  `holiday ; rome` | Το gThumb θα ψάξει για εικόνες των οποίων το σχόλιο περιέχει "holiday" Ή "rome".
  `holiday in rome; my birthday` | Το gThumb θα ψάξει για εικόνες που το σχόλιο τους περιέχει "holiday in rome" Ή "my birthday".

Τοποθεσία

  Φράσεις που πρέπει να περιέχει το πεδίο τοποθεσία του σχολίου.

  Παραδείγματα:

  Τιμή κριτηρίου | Επεξήγηση
  --- | ---
  `rome` | Το gThumb θα ψάξει για εικόνες που περιέχουν στο πεδίο τοποθεσία "rome".
  `paris; rome; london` | Το gThumb θα ψάξει για εικόνες το πεδίο τοποθεσία των οποίων περιέχει "paris" Ή "rome" Ή "london".

Ημερομηνία

  Τα κριτήρια που πρέπει να εκπληρώνονται από την ημερομηνία στο αντίστοιχο πεδίο του σχολίου:

  - Οποιαδήποτε: το πεδίο ημερομηνία αγνοείται.

  - Πριν, Ίση με, μετά: Η ημερομηνία πρέπει να είναι παλαιότερη ίση ή πιο πρόσφατη από την ημερομηνία που καθορίζουμε.

Κατηγορίες

  Λίστα των κατηγοριών στις οποίες πρέπει ν' ανήκει η εικόνα. Μπορούν να προστεθούν κατηγορίες στις εικόνες χρησιμοποιώντας την εντολή Επεξεργασία Κατηγορίες... ή πληκτρολογώντας K.

  Μπορείτε να αναζητήσετε εικόνες που ανήκουν σε όλες τις καθορισμένες κατηγορίες ή τουλάχιστον σε μία, σημειώνοντας την αντίστοιχη επιλογή.

  Παραδείγματα:

  Τιμή κριτηρίου | Επεξήγηση
  --- | ---
  `family` | Το gThumb θα ψάξει για εικόνες με το "family" σαν μία από τις «λέξεις κλειδί» τους.
  `me; family` | Το gThumb ψάχνει για εικόνες με το "family" ή/και "me" στην λίστα των «λέξεων κλειδί».

##### ΣΗΜΕΙΩΣΗ

Αν χρησιμοποιήσετε περισσότερα κριτήρια αναζήτησης οι εικόνες πρέπει να τα καλύπτουν όλα.

##### ΣΗΜΕΙΩΣΗ

Η αναζήτηση δεν επηρεάζεται από τα κεφαλαία-μικρά της γραμματοσειράς.

### Αναζήτηση εικόνων εις διπλούν (αποθηκευμένων περισσότερες φορές)

Για να βρείτε τις εικόνες που είναι αποθηκευμένες εις διπλούν, επιλέξτε Επεξεργασία Search for Duplicates....

## Προβολή ως διαφάνειες

Μπορείτε να προβάλετε συνεχόμενα τις εικόνες στον τρέχοντα φάκελο πληκτρολογώντας s ή επιλέγοντας Προβολή Προβολή διαφανειών. Για να διακόψετε την προβολή πληκτρολογήστε S.

Αν η τρέχουσα επιλογή περιέχει δύο ή παραπάνω εικόνες η προβολή θα γίνει μόνο με τις επιλεγμένες εικόνες, αλλιώς όλες οι εικόνες στον τρέχοντα φάκελλο θα προβληθούν.

Ενεργοποιώντας ή απενεργοποιώντας την προβολή πλήρους οθόνης δεν σταματά η προβολή των εικόνων. Αν η επιλογή Πλήρης οθόνη είναι ενεργοποιημένη η προβολή ξεκινά σε πλήρη οθόνη και απενεργοποιώντας την επιλογή θα σταματήσει και η προβολή.

Η προβολή διακόπτεται όταν αλλάζετε φάκελο ή όταν ξαναφορτώνετε τον ήδη επιλεγμένο.

Με το εργαλείο «Προβολή διαφανειών» και την προβολή «Πλήρους οθόνης» μπορείτε να κάνετε παρουσιάσεις. Υπάρχουν δύο τύποι παρουσιάσεων: αυτόματες και χειροκίνητες παρουσιάσεις.

### Δημιουργία αυτόματης παρουσίασης

Για την δημιουργία αυτόματης παρουσίασης, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο που περιέχει τις εικόνες που θέλετε να παρουσιάσετε.

2. Επιλέξτε τις εικόνες που θέλετε να προβάλετε συνεχόμενα, ή μην επιλέξετε καμία για να προβληθούν όλες όσες περιέχονται στον επιλεγμένο φάκελο ή κατάλογο.

3. Πληκτρολογήστε S ή επιλέξτε Προβολή Προβολή διαφανειών. Το gThumb θα ξεκινήσει την αυτόματη παρουσίαση των εικόνων.

Για να σταματήσετε την παρουσίαση πληκτρολογήστε S ή Q ή Esc.

Η συμπεριφορά της προβολής διαφανειών μπορεί να εξατομικευτεί από την επιλογή Προτιμήσεις... στην

### Δημιουργία χειροκίνητης παρουσίασης

Για την δημιουργία χειροκίνητης παρουσίασης, εκτελέστε τις παρακάτω ενέργειες:

1. Πηγαίνετε στον φάκελο ή στον κατάλογο που περιέχει τις εικόνες που θέλετε να παρουσιάσετε.

2. Επιλέξτε την εικόνα από την οποία θέλετε να ξεκινήσει η παρουσίαση.

3. Πληκτρολογήστε F. Το gThumb θα προβάλει την εικόνα σε λειτουργία πλήρους οθόνης.

4. Πληκτρολογήστε Κενό/Διάστημα ή Ν. Το gThumb θα προβάλει την επόμενη εικόνα.

5. Πατήστε το πλήκτρο Πίσω ή Β. Το gThumb θα προβάλει την προηγούμενη εικόνα.

Για να σταματήσετε την παρουσίαση πληκτρολογήστε Q ή Esc.

## Εργαλεία για προχωρημένους

### Επιλογή παρασκηνίου επιφάνειας εργασίας

Για να ορίσετε μία εικόνα σαν παρασκήνιο της επιφάνειας εργασίας, επιλέξτε την εικόνα και πηγαίνετε στην επιλογή Εργαλεία Ορισμός εικόνας ως φόντου επιφάνειας εργασίας. Θα δείτε τις εξής επιλογές:

- Στο κέντρο: Η εικόνα θα κεντραριστεί στην οθόνη.

- Σε παράθεση: Η εικόνα θα επαναλαμβάνεται στην οθόνη όπως τα πλακάκια στο πάτωμα.

- Σε κλιμάκωση: Η εικόνα θα εμφανιστεί υπό κλίμακα έτσι ώστε να γεμίζει την οθόνη διατηρώντας τις αναλογίες της.

- Σε έκταση: Η εικόνα θα τροποποιηθεί ώστε να γεμίζει την οθόνη αλλάζοντας αναλογίες αν χρειάζεται.

Για να επαναφέρετε το παλιό παρασκήνιο επιλέξτε Εργαλεία Ορισμός εικόνας ως φόντου επιφάνειας εργασίας Επαναφορά.

### Περιστροφή εικόνων χωρίς υποβάθμιση της ποιότητας

Συνήθως για να περιστρέψετε μία εικόνα πρέπει να την ανοίξετε με ένα πρόγραμμα επεξεργασίας, να την περιστρέψετε και στην συνέχεια να την αποθηκεύσετε. Έτσι επιτυγχάνονται καλά αποτελέσματα για μορφές εικόνας PNG ή GIF, αλλά για μορφή εικόνας JPEG προκύπτει υποβάθμιση ποιότητας. (Οι λειτουργίες περιστροφής στην επιλογή Εικόνα Μετασχηματισμός λειτουργούν με αυτόν τον τρόπο -με υποβάθμιση ποιότητας-απωλεστικά.)

Για να περιστρέψετε εικόνες μορφής JPEG χωρίς υποβάθμιση ποιότητας, επιλέξτε τις εικόνες που θέλετε να επεξεργαστείτε και πατήστε Εργαλεία Περιστροφή εικόνων. Το gThumb θα προβάλει τον διάλογο Περιστροφή Εικόνων.

Με αριστερό κλικ στο πλήκτρο Εφαρμογή πραγματοποιούνται οι αλλαγές. Τα αρχεία αποθηκεύονται αυτόματα με το κλικ στο πλήκτρο Εφαρμογή.

Αν σημειώσετε την επιλογή Εφαρμογή σε όλες τις εικόνες, η περιστροφή εφαρμόζεται στην προβαλλόμενη εικόνα και σε όλες τις υπόλοιπες που έχετε επιλέξει, διαφορετικά, μόλις εκτελεστεί στην προβαλλόμενη εικόνα, εμφανίζεται η επόμενη από τις επιλεγμένες και μπορείτε να εφαρμόσετε διαφορετική περιστροφή.

#### ΣΗΜΕΙΩΣΗ

Αν μεταξύ των επιλεγμένων εικόνων υπάρχουν και μη-JPEG, περιστρέφονται και αυτές. (Ωστόσο, δεν υποστηρίζονται όλες οι μορφοποιήσεις αρχείων.)

Γενικά, υπάρχουν δύο τρόποι να περιστραφεί μία εικόνα JPEG. Ο πρώτος είναι να επαναδιαταχθούν τα εικονοστοιχεία στο αρχείο της εικόνας, χρησιμοποιώντας μία "φυσική" μετατροπή. Ο δεύτερος είναι να μην πειράξουμε τα δεδομένα της εικόνας και απλά να αλλάξουμε την τιμή της ετικέτας Exif στην κεφαλίδα του αρχείου JPEG. Όμως, δεν έχουν όλα τα αρχεία JPEG ετικέτες Exif και ούτε όλες οι εφαρμογές, τις υποστηρίζουν. Αν η εικόνα σας δεν έχει ετικέτα Exif, τα εικονοστοιχεία θα επαναδιαταχθούν στο αρχείο της, αυτόματα, αφού αυτή θα είναι η μόνη δυνατή μέθοδος.

Αν η εικόνα σας έχει ετικέτα προσανατολισμού Exif και η επιλογή Εφαρμογή φυσικής μετατροπής είναι ενεργοποιημένη, η φυσική μετατροπή θα χρησιμοποιηθεί για να επαναδιαταχθούν τα δεδομένα της εικόνας και η ετικέτα Exif θα επαναφερθεί στην προεπιλεγμένη τιμή της "επάνω αριστερά".

Αν η εικόνα σας έχει ετικέτα προσανατολισμού Exif και η επιλογή Εφαρμογή φυσικής μετατροπής δεν είναι ενεργοποιημένη, μόνο τότε η ετικέτα προσανατολισμού θα μεταβληθεί. Τα ακατέργαστα (raw) δεδομένα της εικόνας δεν θα μετατραπούν.

#### ΣΗΜΕΙΩΣΗ

Για την μέγιστη συμβατότητα με άλλες εφαρμογές, συνιστάται η επιλογή Εφαρμογή φυσικής μετατροπής υπό κανονικές συνθήκες να είναι ενεργοποιημένη στους διαλόγους περιστροφής εικόνων και εισαγωγής φωτογραφιών.

Η φυσική μετατροπή των δεδομένων των εικονοστοιχείων μέσα στο αρχείο JPEG δεν θα υποβαθμίσει την ποιότητα της εικόνας (επειδή είναι μη απωλεστική) στις περισσότερες καταστάσεις. Όμως, αν οι διαστάσεις της εικόνας (ύψος και πλάτος) δεν είναι και οι δύο πολλαπλάσιες του 8, θα υπάρξει κάποια αλλοίωση δεδομένων στο ένα ή και τα δύο άκρα της εικόνας. Αν υπάρχει ετικέτα προσανατολισμού Exif, μπορείτε να αποφύγετε αυτό το πρόβλημα απενεργοποιώντας την επιλογή Εφαρμογή φυσικής μετατροπής. Αν πρέπει να χρησιμοποιήσετε την μέθοδο της φυσικής μετατροπής με εικόνες των οποίων οι διαστάσεις δεν είναι πολλαπλάσια του 8, το gThumb θα σας επιτρέψει να συνεχίσετε παρά την πιθανή παραμόρφωση της εικόνας, αλλά επίσης θα σας ρωτήσει αν θα θέλατε να ξακρίσετε ελαφρά την εικόνα (ως 7 στήλες ή/και σειρές εικονοστοιχείων) για να αφαιρεθούν οι προβληματικές περιοχές.

### Επαναρύθμιση της ετικέτας προσανατολισμού Exif

Η προηγούμενη ενότητα περιγράφει πως μπορείτε να περιστρέψετε εικόνες μορφής JPEG με δύο μεθόδους (με φυσική μετατροπή ή με αλλαγές στην ετικέτα προσανατολισμού Exif). Το gThumb υποστηρίζει και τις δύο μεθόδους κατάλληλα από την έκδοση 2.9.0. Κάποιες προηγούμενες εκδόσεις του gThumb περιέστρεφαν τις εικόνες λανθασμένα κατά την εισαγωγή, εκτελώντας φυσική μετατροπή χωρίς να επαναρυθμίζουν την ετικέτα προσανατολισμού σε "επάνω-αριστερά". Αυτές οι προηγούμενες εκδόσεις αγνοούσαν την ετικέτα προσανατολισμού κατά την προβολή των εικόνων, έτσι το πρόβλημα δεν ήταν εμφανές (αν και το πρόβλημα εμφανιζόταν χρησιμοποιώντας διαφορετικό πρόγραμμα προβολής με αυτές τις εικόνες). Οι εκδόσεις από την 2.9.0 και μετά παίρνουν υπόψη τους την ετικέτα, ώστε η λανθασμένη περιστροφή να είναι εμφανής.

Η επιλογή Επαναφορά προσανατολισμού Exif υπάρχει για να λύσετε αυτό το πρόβλημα. Απλά επιλέξτε την εικόνα που έχει επηρεαστεί από το πρόβλημα και εφαρμόστε την επιλογή Επαναφορά προσανατολισμού Exif. Έτσι θα επαναρυθμιστεί η ετικέτα προσανατολισμού Exif σε "επάνω-αριστερά".

### Μετατροπή της μορφής εικόνας

Για να μετατρέψετε την μορφή εικόνας, επιλέξτε τις εικόνες που θέλετε και πατήστε Εργαλεία Μετατροπή μορφής....

Ο διάλογος Μετατροπή τύπου παρέχει τις παρακάτω επιλογές:

- Τύπος εικόνας: αυτή είναι η μορφή στην οποία θέλετε να μετατρέψετε τις εικόνες.

- Μέθοδος αντικατάστασης: μία εικόνα που έχει μετατραπεί έχει το ίδιο όνομα με την αρχική εκτός από την επέκταση που καθορίζεται από την νέα μορφή, έτσι μία εικόνα με το νέο όνομα μπορεί ήδη να υπάρχει στον φάκελο προορισμού. Αυτή η επιλογή σας επιτρέπει να αποφασίσετε τι θα κάνετε όταν συμβεί αυτό το ενδεχόμενο. Παράβλεψη η νέα εικόνα δεν θα δημιουργηθεί, Μετονομασία θα σας ζητηθεί να ορίσετε νέο όνομα, Ερώτηση θα ερωτηθείτε αν θέλετε να αντικατασταθεί η παλιά εικόνα ή όχι και Αντικατάσταση θα αντικατασταθεί η παλιά εικόνα χωρίς ερώτηση.

- Αφαίρεση αυθεντικού: σας επιτρέπει να αφαιρέσετε την αρχική εικόνα. Αν η εικόνα δεν έχει μετατραπεί λόγω κάποιου λάθους δεν θα αφαιρεθεί.

Για να εκτελέσετε την μετατροπή πατήστε το πλήκτρο Μετατροπή.

### Αλλαγή διαστάσεων υπό κλίμακα σειράς εικόνων

Για να σμικρύνετε υπό κλίμακα πολλές εικόνες, επιλέξτε τις εικόνες που θέλετε να επεξεργαστείτε και πατήστε Εργαλεία Κλιμάκωση εικόνων....

Ο διάλογος Κλιμάκωση εικόνων παρέχει τις παρακάτω επιλογές:

- Πλάτος: Το επιδιωκόμενο μέγιστο πλάτος των τελικών εικόνων.

- Ύψος: Το επιδιωκόμενο μέγιστο ύψος των τελικών εικόνων.

- Διατήρηση λόγου διαστάσεων: Αν δεν είναι ενεργή αυτή η επιλογή, η εικόνα μπορεί να μεταβληθεί με διαφορετικό συντελεστή στην οριζόντια και κάθετη διάσταση, ώστε να επιτευχθούν οι καθορισμένες διαστάσεις. Αυτό μπορεί να οδηγήσει σε αποτέλεσμα με στρέβλωση. Αν η επιλογή είναι ενεργή, η εικόνα θα μεταβληθεί με τον ίδιο συντελεστή και στις δύο διαστάσεις. Ο συντελεστής μεταβολής θα υπολογιστεί έτσι ώστε τα τελικό πλάτος και ύψος να είναι ίσο ή μικρότερο από τις καθορισμένες τιμές στα πεδία Πλάτος και Ύψος, αντίστοιχα.

- Τύπος εικόνας: σε αυτήν την μορφή θα αποθηκευθεί η επεξεργασμένη εικόνα.

- Μέθοδος αντικατάστασης: μία εικόνα που έχει μετατραπεί έχει το ίδιο όνομα με την αρχική εκτός από την επέκταση που καθορίζεται από την νέα μορφή, έτσι μία εικόνα με το νέο όνομα μπορεί ήδη να υπάρχει στον φάκελο προορισμού. Αυτή η επιλογή σας επιτρέπει να αποφασίσετε τι θα κάνετε όταν συμβεί αυτό το ενδεχόμενο. Παράβλεψη η νέα εικόνα δεν θα δημιουργηθεί, Μετονομασία θα σας ζητηθεί να ορίσετε νέο όνομα, Ερώτηση θα ερωτηθείτε αν θέλετε να αντικατασταθεί η παλιά εικόνα ή όχι και Αντικατάσταση θα αντικατασταθεί η παλιά εικόνα χωρίς ερώτηση.

- Αφαίρεση αυθεντικού: σας επιτρέπει να αφαιρέσετε την αρχική εικόνα. Αν η εικόνα δεν έχει μετατραπεί λόγω κάποιου λάθους δεν θα αφαιρεθεί.

Για να εκτελέσετε την επεξεργασία πατήστε το πλήκτρο Κλιμάκωση.

### Μετονομασία σειράς εικόνων

Για να μετονομάσετε μία σειρά εικόνων χρησιμοποιώντας συγκεκριμένο πρότυπο ονόματος, επιλέξτε Εργαλεία Μετονομασία εικόνων/Rename series.

Το πρότυπο ονόματος είναι απλά ένα όνομα που πρέπει να χρησιμοποιηθεί για όλες τις εικόνες, επιπλέον μπορείτε να χρησιμοποιήσετε κάποιους ειδικούς χαρακτήρες για να διαφοροποιήσετε τα νέα ονόματα μεταξύ τους:

Σύμβολο | Περιγραφή
--- | ---
# | Αυτό το σύμβολο θα αντικατασταθεί με την τιμή ενός απαριθμητή που αυξάνει κατά 1 περνώντας από μία εικόνα σε άλλη. Χρησιμοποιώντας αυτό το σύμβολο σε σειρά θα έχετε μηδενικά μπροστά από την τιμή του απαριθμητή αν αυτή έχει λιγότερα ψηφία, παραδείγματος χάριν ### θα δημιουργήσει την σειρά: 001,002,003, κλπ..
%f | Αυτό το σύμβολο θα αντικατασταθεί με το αρχικό όνομα της εικόνας, εξαιρουμένης της επέκτασης.
%e | Αυτό το σύμβολο θα αντικατασταθεί με την αρχική επέκταση του ονόματος του αρχείου.
%d | Αυτό το σύμβολο θα αντικατασταθεί με την μεταβληθείσα ημερομηνία της εικόνας.
%s | Αυτό το σύμβολο θα αντικατασταθεί με τις διαστάσεις της εικόνας.

Η λίστα στο κάτω μέρος του διαλόγου προβάλλει την προεπισκόπηση των νέων ονομάτων.

Για να μετονομάσετε τις εικόνες πατήστε το πλήκτρο Μετονομασία.

Αν η μετονομασία μίας εικόνας μπορεί να αντικαταστήσει μία ήδη υπάρχουσα θα ερωτηθείτε πως θέλετε να ενεργήσετε, είναι διαθέσιμες πέντε επιλογές: αντικατάσταση παλιάς εικόνας, μην αντικαταστήσεις την παλιά εικόνα, πάντα αντικατάσταση, ποτέ αντικατάσταση, αποθήκευση της νέας εικόνας ως.

### Αλλαγή ημερομηνίας εικόνων

Για να αλλάξετε την ημερομηνία τελευταίας τροποποίησης μίας σειράς εικόνων, επιλέξτε τις και πηγαίνετε στην επιλογή Εργαλεία Αλλαγή ημερομηνίας....

Επιλέξτε την νέα ημερομηνία.

Με κλικ στο πλήκτρο Εντάξει, το gThumb θα αλλάξει την ημερομηνία.

### Δημιουργία εικόνας ευρετηρίου

Μία εικόνα ευρετηρίου περιέχει μικρές προεπισκοπήσεις μίας σειράς εικόνων. Αν θέλετε να δημιουργήσετε μία εικόνα ευρετηρίου επιλέξτε τις εικόνες που θέλετε να εισάγετε και πηγαίνετε στην επιλογή Εργαλεία Δημιουργία εικόνας ευρετηρίου....

### Δημιουργία άλμπουμ Web

Για να δημιουργήσετε άλμπουμ web, προβάλλετε έναν φάκελο ή κατάλογο και επιλέξτε τις εικόνες που θέλετε να συμπεριλάβετε στο άλμπουμ. (Οι συνηθισμένες μέθοδοι επιλογής λειτουργούν - μπορείτε να επιλέξετε μία εικόνα με κλικ του ποντικιού, shift+κλικ ή shift+βέλος για να επεκτείνετε την επιλογή συνεχώς, ctrl+Α για να επιλέξετε τα πάντα.) Στην συνέχεια χρησιμοποιήστε την επιλογή Εργαλεία Δημιουργία άλμπουμ Web.

Το άλμπουμ web θα δημιουργηθεί στον φάκελο Προορισμός. Η αρχική σελίδα του άλμπουμ θα οριστεί από το πεδίο Αρχείο ευρετηρίου - Συνήθως χρησιμοποιείται το "index html".

Όλα τα άλμπουμ web αποτελούνται από μία ή περισσότερες "index pages" (που περιέχουν μία σειρά μικρών προεπισκοπήσεων) και μία ή περισσότερες "image pages" (που περιέχουν μία μόνο εικόνα την φορά). Αν η επιλογή Αντιγραφή των αυθεντικών στην τοποθεσία είναι ενεργοποιημένη, οι φωτογραφίες που προβάλλονται θα συνδεθούν με ένα αντίγραφο της αυθεντικής εικόνας. Με κλικ σε αυτόν τον σύνδεσμο, η ακατέργαστη(raw) εικόνα θα φορτωθεί στον περιηγητή σας (χωρίς συνοδευτικό HTML).

Αν επιθυμείτε, μπορείτε να σμικρύνετε υπό κλίμακα τις εικόνες αν υπερβαίνουν το μέγεθος που καθορίζετε στην επιλογή Αλλαγή μεγέθους αν μεγαλύτερο από.

Ο αριθμός των προεπισκοπήσεων σε κάθε σελίδα ευρετηρίου του άλμπουμ web ελέγχεται από τα κουτιά επιλογής στήλες και γραμμές ανά σελίδα στην ενότητα Μέγεθος. Εναλλακτικά, όλες οι εικόνες μπορούν να συμπεριληφθούν σε μία μόνη σελίδα ευρετηρίου ενεργοποιώντας την επιλογή χρήση μίας σελίδας ευρετηρίου.

Τα περισσότερα θέματα θα αποδεχθούν τις ρυθμίσεις γραμμών και στηλών που ορίζετε, επειδή βασίζονται σε πίνακες HTML. Όμως άλλα θέματα (το BestFit για παράδειγμα) χρησιμοποιούν Cascading Style Sheets που τοποθετούν αυτόματα τις εικόνες ώστε να κάνουν την καλύτερη δυνατή χρήση του χώρου. (Αν αλλάξετε το μέγεθος του παράθυρου του περιηγητή, οι εικόνες θα επανατοποθετηθούν αυτόματα!). Αυτά τα θέματα δεν θα αποδεχθούν τις ρυθμίσεις γραμμών και στηλών, αλλά θα κρατήσουν τον συνολικό αριθμό εικόνων ανά σελίδα ευρετηρίου κάτω από την μέγιστη τιμή ΓΡΑΜΜΕΣ x ΣΤΗΛΕΣ (εκτός και αν η επιλογή χρήση μίας σελίδας ευρετηρίου είναι ενεργοποιημένη).

Μπορείτε να ορίσετε μία Κεφαλίδα και ένα Υποσέλιδο. Αυτές οι ετικέτες θα εμφανίζονται στην αρχή και στο τέλος κάθε σελίδας του άλμπουμ. Σήμανση HTML μπορεί να χρησιμοποιηθεί στις κεφαλίδες και τα υποσέλιδα, αρκεί πριν από κάθε χαρακτήρα '>', '<' και '&' να προηγείται μία ανάποδη πλάγια(αντιπλάγια). Για παράδειγμα, το "<hr/>" πρέπει να γραφεί σαν "\<hr/\>". Επίσης, η ακολουθία "%d" θα αντικατασταθεί από την τρέχουσα ημερομηνία. Για να εμφανιστεί μία κανονική αντιπλάγια ('\') ή το σύμβολο επί τοις εκατό ('%') στο αποτέλεσμα, πρέπει να εισαχθεί σαν "\\" ή "%%" στα πεδία κεφαλίδα και υποσέλιδο.

Ένα Θέμα πρέπει να ορισθεί. Το Θέμα επηρεάζει την συνολική εμφάνιση του άλμπουμ web. Για να επιλέξετε Θέμα, πατήστε το πλήκτρο ... και διαλέξτε ένα από την λίστα. Οι διάλογοι Επεξήγηση μικρογραφίας και Επεξήγηση εικόνας σας επιτρέπουν να ορίσετε ποιες σχετικές πληροφορίες (ημερομηνία φωτογράφισης, μέγεθος εικόνας, μοντέλο κάμερας, κλπ) θα προβάλλονται δίπλα σε κάθε εικόνα στις σελίδες ευρετηρίων και εικόνων, αντίστοιχα.

### Εισαγωγή εικόνων από ψηφιακή φωτογραφική μηχανή

Για να εισάγετε φωτογραφίες από ψηφιακή φωτογραφική μηχανή, επιλέξτε Αρχείο Εισαγωγή φωτογραφιών....

Αρκετές επιλογές είναι διαθέσιμες στον διάλογο Αρχείο Εισαγωγή φωτογραφιών....

Ο φάκελος προορισμού μπορεί να επιλεγεί στο πεδίο επιλογής Προορισμός. Οι φωτογραφίες θα εισαχθούν σε υποφάκελο του φακέλου Προορισμός. Το όνομα του υποφακέλου ορίζεται στο πεδίο Φιλμ. Αν δεν ορισθεί φάκελος "Φιλμ", ένα όνομα που αποτελείται από τα στοιχεία και τον χρόνο εισαγωγής θα δημιουργηθεί αυτόματα.

Μπορείτε να ορίσετε Κατηγορίες για τις φωτογραφίες που εισάγετε χρησιμοποιώντας το πεδίο εισαγωγής Κατηγορίες.

Αν η επιλογή Διαγραφή εικόνων που εισήχθησαν από την κάμερα είναι ενεργοποιημένη, οι φωτογραφίες θα διαγραφούν από την κάμερα μετά την εισαγωγή τους.

Το gThumb θα μετονομάσει τις εικόνες(σε αριθμητική σειρά) όταν εισάγονται, εκτός και αν η επιλογή Διατήρηση αρχικών ονομάτων αρχείων είναι ενεργοποιημένη.

Αν η επιλογή Φυσική περιστροφή εικόνων είναι ενεργοποιημένη και η φωτογραφία που εισάγετε περιέχει μία ετικέτα προσανατολισμού Exif, τα δεδομένα της εικόνας θα μετατραπούν φυσικά (μη απωλεστικά) έτσι ώστε η προβαλλόμενη εικόνα να φαίνεται όπως πριν αλλά η ετικέτα προσανατολισμού να επαναρυθμιστεί σε "επάνω αριστερά". Αν αυτή η επιλογή δεν είναι ενεργοποιημένη, τα δεδομένα της εικόνας και η ετικέτα προσανατολισμού αφήνονται αναλλοίωτα. Η εικόνα θα προβάλλεται πανομοιότυπα από το gThumb και στις δύο περιπτώσεις, αλλά για μέγιστη συμβατότητα με άλλες εφαρμογές αυτή η επιλογή θα έπρεπε να είναι ενεργοποιημένη.

#### Επιλογή μοντέλου φωτογραφικής μηχανής

Το gThumb συνήθως ανιχνεύει αυτόματα την κάμερα (αν είναι αναμμένη) όταν επιλέγετε τον διάλογο Αρχείο Εισαγωγή φωτογραφιών.... Μόλις αυτό συμβεί, ένα εικονίδιο φωτογραφικής μηχανής προβάλλεται. Αν όχι, ένα εικονίδιο κάμερας με "X" πάνω του θα εμφανιστεί.

Αν ανιχνευθεί λάθος κάμερα, κάντε κλικ στο εικονίδιο της φωτογραφικής μηχανής για να επιλέξετε κάποια άλλη. Θα εμφανιστεί μία αναδυόμενη λίστα με όλες τις αυτόματα ανιχνευθείσες κάμερες. Αν η επιλογή Choose from the catalog είναι ενεργοποιημένη, ο χρήστης μπορεί να ορίσει το μοντέλο της κάμερας και την θύρα χειροκίνητα.

### Εγγραφή εικόνων σε CD ή DVD

Για να γράψετε μία σειρά εικόνων σε CD ή DVD, εκτελέστε τις παρακάτω ενέργειες:

1. Επιλέξτε τις εικόνες που θέλετε να γράψετε και πηγαίνετε στην επιλογή Αρχείο Εγγραφή σε CD..., το gThumb θα προβάλει τον διάλογο Εγγραφή σε CD.

2. Πατήστε κλικ στο Κατάλογος αν θέλετε να γράψετε όλες τις εικόνες από τον τρέχοντα φάκελο και τους υποφακέλους του. Πατήστε κλικ στο Επιλεγμένες εικόνες για να γράψετε μόνο την τρέχουσα επιλογή.

3. Πατήστε κλικ στο Εντάξει. Το gThumb,μετά την προετοιμασία των εικόνων για εγγραφή σε CD/ DVD, θα προβάλει την τοποθεσία `burn:///` με τον Ναυτίλο.

4. Πατήστε το πλήκτρο Εγγραφή στο δίσκο στην γραμμή εργαλείων ή επιλέξτε Αρχείο Εγγραφή στο δίσκο... Οι εικόνες θα εγγραφούν στο CD ή DVD.

## Προτιμήσεις

Για να διαμορφώσετε το gThumb, ανοίξτε τον διάλογο Προτιμήσεις... από Επεξεργασία Προτιμήσεις....

Ο διάλογος αυτός περιέχει τέσσερεις καρτέλες που περιγράφονται με λεπτομέρεια στην συνέχεια. Στο κάτω μέρος του παραθύρου, βρίσκονται τα πλήκτρα:

- Βοήθεια: προβάλλει αυτόν τον οδηγό.

- Κλείσιμο: κλείνει το παράθυρο διαλόγου.

Πάρτε υπ' όψιν ότι οι αλλαγές εφαρμόζονται αυτόματα, γι' αυτό δεν υπάρχει πλήκτρο Εντάξει ή Εφαρμογή.

### Γενικά

Αυτή η καρτέλα σας επιτρέπει να ρυθμίσετε τις παρακάτω επιλογές:

- Επιλογή της διαρρύθμισης του κύριου παραθύρου του gThumb, για παράδειγμα, επιλογή της θέσης της λίστας καταλόγων, του παραθύρου προεπισκοπήσεων(μικρογραφιών) και του παραθύρου προβολής.

- Το στυλ της εργαλειοθήκης

- Τον φάκελο που προβάλλεται κατά την εκκίνηση

- Αν θα ζητείται επιβεβαίωση πριν την διαγραφή αρχείων ή καταλόγων.

- Αν θα γίνεται ερώτηση για την αποθήκευση τροποποιημένων εικόνων.

### Εξερεύνηση

Αυτή η καρτέλα σας επιτρέπει να ρυθμίσετε τις παρακάτω επιλογές:

Ονόματα αρχείων

  Αυτή η επιλογή ορίζει αν το gThumb θα δείχνει τα ονόματα των αρχείων.

Σχόλια

  Αυτή η επιλογή ορίζει αν το gThumb θα δείχνει τα σχόλια (συμπεριλαμβανομένων ημερομηνίας και τοποθεσίας) στην λίστα εικόνων. Από προεπιλογή, το gThumb προβάλλει τα σχόλια σαν λεζάντες κάτω από τις μικρογραφίες.

Μικρογραφίες

  Αυτή η επιλογή (που μπορείτε να ενεργοποιήσετε απλά πληκτρολογώντας Τ) ορίζει αν το gThumb θα προβάλλει μικρογραφίες.

Άλλο

  Εδώ μπορείτε να επιλέξετε αν η αλλαγή φακέλου θα γίνεται με μονό ή διπλό κλικ στο όνομα του φακέλου. Το μονό κλικ μπορεί να φανεί χρήσιμο για γρήγορη περιήγηση στον δίσκο ψάχνοντας εικόνες. Προεπιλογή είναι η εναρμόνιση με την συμπεριφορά του Nautilus. Επιπλέον μπορείτε να επιλέξετε αν το gThumb θα καθορίζει τον τύπο εικόνας από την επέκταση του ονόματος του αρχείου ή από το περιεχόμενο του αρχείου. Ο προσδιορισμός του τύπου από το περιεχόμενο είναι πιο αξιόπιστος, (μερικές εφαρμογές μπορεί να δημιουργήσουν αρχεία με επεκτάσεις που δεν ταιριάζουν με τον τύπο του αρχείου) αλλά πιο αργός. Αν το σύστημα σας είναι γρήγορο, επιλέξτε Καθορισμός του τύπου της εικόνας από το περιεχόμενο της.

### Εφαρμογή προβολής

Αυτή η καρτέλα περιέχει επιλογές για το παράθυρο της εφαρμογής:

Μετά το άνοιγμα της εικόνας

  Ορίζει το αρχικό επίπεδο μεγέθυνσης.

Τύπος διαφάνειας

  Ορίζει το φόντο που θα χρησιμοποιηθεί για μερικώς διαφανείς εικόνες. Εξ ορισμού το διαφανές μέρος της εικόνας αντικαθίσταται από το χρώμα φόντου του παράθυρου, αυτή είναι η επιλογή κανένα.

Ποιότητα μεγέθυνσης

  Ορίζει την μέθοδο για την προβολή εικόνων σε διαφορετική κλίμακα. Δυνατές επιλογές είναι η υψηλή ποιότητα (αργή σε παλιά μηχανήματα ή στην προβολή μεγάλων εικόνων) και χαμηλή ποιότητα (πάντα γρήγορη).

Επαναφορά αρχικών θέσεων των μπαρών κύλισης μετά την φόρτωση μιας εικόνας

  Σε συνάρτηση με το επιλεγμένο επίπεδο μεγέθυνσης, οι εικόνες μπορεί να είναι μεγαλύτερες από το παράθυρο προβολής. σε αυτή την περίπτωση, κάθετη ή/και οριζόντια μπάρα κύλισης θα εμφανιστεί, επιτρέποντας σας να προβάλετε όλες τις περιοχές της εικόνας.

  Κατά την περιήγηση με τις εντολές εμπρός/πίσω, οι θέσεις των μπαρών κύλισης μπορούν να αποθηκευθούν, ή να επαναρυθμισθούν στην προεπιλεγμένη θέση.

  Όταν προβάλλετε σελίδες σκαναρισμένου κειμένου, για παράδειγμα, πιθανότατα θα θέλετε να ρυθμίσετε αυτή την επιλογή σε Reset to top-left of image, έτσι ώστε να προβάλλεται η αρχή της σελίδας κατά την μετακίνηση σε νέα εικόνα.

  Αν προσπαθείτε να συγκρίνετε μικρές περιοχές σε διάφορες μεγάλες εικόνες (να συγκρίνετε παρόμοιες εικόνες με διαφορετικούς χρόνους λήψης, όπως φωτογραφίες τραβηγμένες στην "συνεχή" λειτουργία μιας ψηφιακής φωτογραφικής μηχανής, ή δορυφορικές εικόνες της ίδιας περιοχής σε διαφορετικές ημερομηνίες) τότε η λειτουργία Keep same position είναι πιθανόν η πιο ενδεδειγμένη.

### Προβολή διαφανειών

Αυτή η καρτέλα περιέχει τις επιλογές που ελέγχουν την λειτουργία προβολής διαφανειών (που μπορείτε να ξεκινήσετε επιλέγοντας Επεξεργασία/Προτιμήσεις...Προβολή διαφανειών ή πληκτρολογώντας την συντόμευση S). Οι επιλογές περιλαμβάνουν κατεύθυνση (εμπρός/πίσω/τυχαία) και καθυστέρηση πριν την αλλαγή εικόνας. Μπορείτε επίσης να ορίσετε αν η προβολή διαφανειών θα επαναληφθεί μετά την ολοκλήρωση (μετά την προβολή της τελευταίας εικόνας επανεκκίνηση από την πρώτη) και αν θα αρχίσει αυτόματα σε λειτουργία πλήρους οθόνης.

### Hot Keys Tab

Αυτή η καρτέλα περιέχει τους ορισμούς των σεναρίων εντολών που ελέγχουν τα πλήκτρα συντόμευσης 0-9 στο αριθμητικό πληκτρολόγιο.

Όταν πατάτε κάποιο από αυτά τα πλήκτρα, εκτελείται ένα εξωτερικό σενάριο εντολών. Ορισμένοι κώδικες μπορούν να συμπεριληφθούν στα σενάρια. Αυτοί οι κώδικες θα αντικατασταθούν από το gThumb όταν το σενάριο εκτελείται, με τον παρακάτω τρόπο:

Κώδικας | Επεξήγηση
--- | ---
%F | όλα τα επιλεγμένα ονόματα αρχείων σε μία σειρά, οριοθετημένα με διάστημα
%f | ένα μοναδικό όνομα αρχείου, συμπεριλαμβανομένης της διαδρομής
%n | ένα μοναδικό όνομα αρχείου, συμπεριλαμβανομένης της διαδρομής, χωρίς επέκταση
%e | μία μόνο επέκταση (που ξεκινάει με διάστημα)
%p | ο γονικός φάκελος του μοναδικού αρχείου

Τα σενάρια με τον κώδικα %F θα εκτελεστούν μόνο μία φορά, ανεξάρτητα από τον αριθμό των επιλεγμένων αρχείων. Όλα τα άλλα σενάρια θα εκτελεστούν μία φορά για κάθε επιλεγμένο αρχείο.

Παρέχονται διάφορα προεπιλεγμένα σενάρια. Αυτά μπορεί να αντικατασταθούν από τον χρήστη, αν το επιθυμεί. Τα προεπιλεγμένα σενάρια εξηγούνται στην συνέχεια:

- `gimp %F &`

  Αυτό το σενάριο δίνει εντολή στο πρόγραμμα χειρισμού εικόνων του GNU (gimp) να ανοίξει όλα τα επιλεγμένα αρχεία. Αυτό είναι πιο αποτελεσματικό από το να εκτελούμε την εντολή `gimp` μία φορά για κάθε αρχείο, γι' αυτό χρησιμοποιούμε τον κώδικα %F.

- `convert %f -font Helvetica -pointsize 20 -fill white -box '#00000080' -gravity South -annotate +0+5 ' Copyright 2007, Your Name Here ' %n-copyright%e`

  Το σενάριο δημιουργεί αντίγραφο ενός αρχείου εικόνας και προσθέτει μία ειδοποίηση copyright σε αυτό. Η εντολή "convert" αποτελεί μέρος του πακέτου ImageMagick. Αν το αυθεντικό αρχείο ονομάζεται sample.jpg, το νέο αρχείο θα ονομαστεί sample-copyright.jpg.

- `mkdir -p %p/approved ; cp %f %p/approved/`

  Το σενάριο αυτό δημιουργεί ένα νέο υποφάκελο με όνομα "approved", αν δεν υπάρχει ήδη. Στην συνέχεια αντιγράφει τα επιλεγμένα αρχεία στον υποφάκελο "approved".

- `uuencode %f %f | mail -s Photos your@emailaddress.com`

  Αυτό το σενάριο κωδικοποιεί τα αρχεία εικόνων σε μορφή κατάλληλη για επισύναψη σε ηλεκτρονικό ταχυδρομείο και στην συνέχεια αποστέλλει κάθε φωτογραφία στην καθορισμένη διεύθυνση. Αποστέλλεται ένα email για κάθε φωτογραφία.

- `rm ~/myarchive.zip; zip -j ~/myarchive %F`

  Το σενάριο αντικαθιστά ένα υπάρχον αρχείο .zip, αν υπάρχει, με νέο αρχείο .zip που περιέχει τις επιλεγμένες εικόνες.

- `rm ~/myarchive.zip; zip -j ~/myarchive %F; uuencode ~/myarchive.zip ~/myarchive.zip | mail -s Photos your@emailaddress.com`

  Αυτό συνδυάζει τα δυο προηγούμενα σενάρια, έτσι ώστε οι επιλεγμένες εικόνες να συνδυαστούν σε ένα μόνο αρχείο .zip, το οποίο στην συνέχεια ταχυδρομείται.

## Σύντομη παραπομπή: Συντομεύσεις πληκτρολογίου

Οι , , και παρέχουν σύντομες παραπομπές για όλες τις συντομεύσεις πληκτρολογίου του gThumb. Δείτε στα μενού για άλλες συντομεύσεις.

### Συντομεύσεις πληκτρολογίου για την περιήγηση φακέλων

Συντόμευση πληκτρολογίου | Περιγραφή | Διαθέσιμη σε λειτουργία πλήρους οθόνης
--- | --- | ---
n ή Space/Διάστημα ή Page Down | Προβολή επόμενης εικόνας. | ναι
b ή Πίσω/Backspace ή Page Up | Προβολή προηγούμενης εικόνας. | ναι
Αρχικός κατάλογος | Προβολή της πρώτης εικόνας. | ναι
Τέλος | Προβολή της τελευταίας εικόνας. | ναι
Alt Αρχικός κατάλογος ή h | Μετάβαση στον αρχικό φάκελο. | όχι
Alt Αριστερά | Μετάβαση στον προηγούμενο φάκελο. | όχι
Alt Επάνω ή u | Μετάβαση ένα επίπεδο επάνω. | όχι
Esc | Διακοπή δημιουργίας μικρογραφιών. | όχι
Ctrl D | Προσθήκη της τρέχουσας τοποθεσίας στους σελιδοδείκτες. | όχι
Επιστροφή | Προβολή/απόκρυψη του περιηγητή. | όχι
q | Αλλαγή του περιεχομένου της περιοχής προβολής των ιδιοτήτων εικόνας ή προβολή της περιοχής αν δεν είναι ορατή. | όχι
Ctrl 1 | Ορισμός της προεπισκόπησης εικόνας σαν περιεχόμενο του ταμπλό (περιοχή προβολής) ιδιοτήτων ή απόκρυψη του ταμπλό αν αυτό το περιεχόμενο είναι ήδη ορατό. | όχι
Ctrl 2 | Ορισμός των δεδομένων exif σαν περιεχόμενο του ταμπλό ιδιοτήτων εικόνας ή απόκρυψη του ταμπλό αν αυτό το περιεχόμενο προβάλλεται ήδη. | όχι
Ctrl 3 | Ορισμός του σχολίου της εικόνας σαν περιεχόμενο του ταμπλό ιδιοτήτων εικόνας ή απόκρυψη του ταμπλό αν το σχόλιο προβάλλεται ήδη. | όχι
t | Προβολή/απόκρυψη των μικρογραφιών. | όχι
F2 | Μετονομασία της τρέχουσας εικόνας. | όχι
o | Άνοιγμα των επιλεγμένων εικόνων με μία εφαρμογή. | όχι
g | Άνοιγμα των επιλεγμένων εικόνων με το GIMP, αν είναι εγκατεστημένο. | όχι
Διαγραφή | Διαγραφή των επιλεγμένων εικόνων. | ναι

### Συντομεύσεις πληκτρολογίου για την προβολή εικόνων

Συντόμευση πληκτρολογίου | Περιγραφή | Διαθέσιμη σε λειτουργία πλήρους οθόνης
--- | --- | ---
v ή f ή F11 | Ορισμός/αναίρεση λειτουργίας πλήρους οθόνης. | ναι
+ ή = | Μεγέθυνση. | ναι
- | Σμίκρυνση. | ναι
1 ή z | Πραγματικό μέγεθος. | ναι
x | Προσαρμογή. | ναι
l | Αναστροφή της εικόνας. | ναι
m | Καθρέφτισμα της εικόνας. | ναι
r | Δεξιόστροφη περιστροφή της εικόνας κατά 90 μοίρες χωρίς αποθήκευση. | ναι
e | Αριστερόστροφη περιστροφή της εικόνας κατά 90 μοίρες χωρίς αποθήκευση. | ναι
] | Δεξιόστροφη περιστροφή της εικόνας κατά 90 μοίρες και αποθήκευση. Η περιστροφή είναι μη απωλεστική για εικόνες μορφής jpeg. | ναι
[ | Αριστερόστροφη περιστροφή της εικόνας κατά 90 μοίρες και αποθήκευση. Η περιστροφή είναι μη απωλεστική για εικόνες μορφής jpeg. | ναι
a | Έναρξη/διακοπή του κινουμένου σχεδίου | ναι
j | Προβολή του επόμενου πλαισίου από το κινούμενο σχέδιο. | ναι
Βέλη | Κύλιση της εικόνας. | ναι
Shift Βέλη | Ταχύτερη κύλιση της εικόνας. | ναι

### Άλλες συντομεύσεις πληκτρολογίου.

Συντόμευση πληκτρολογίου | Περιγραφή | Διαθέσιμη σε λειτουργία πλήρους οθόνης
--- | --- | ---
s | Έναρξη/διακοπή της προβολής διαφανειών. | ναι
c | Προσθήκη σχολίου στις επιλεγμένες εικόνες. | ναι
k | Ορίστε κατηγορίες για τις επιλεγμένες εικόνες. | ναι
i | Απόκρυψη/εμφάνιση του σχολίου και των ιδιοτήτων εικόνας | ναι

### Συντομεύσεις πληκτρολογίου διαθέσιμες μόνο σε λειτουργία πλήρους οθόνης

Συντόμευση πληκτρολογίου | Περιγραφή
--- | ---
p | Παύση/συνέχιση προβολής διαφανειών.
Escape ή f ή v ή F11 ή q | Έξοδος από την λειτουργία πλήρους οθόνης.